b'\n_START_ARTICLE_\nPehotni polk\n_START_PARAGRAPH_\nPehotni polk ali pe\xc5\xa1polk je pehotna takti\xc4\x8dna voja\xc5\xa1ka enota ali voja\xc5\xa1ka formacija._NEWLINE_V prvi svetovni vojni pride zaradi sprememb v oboro\xc5\xbeitvi in na\xc4\x8dina vojskovanja tudi do sprememb v organizaciji in sestavi polka. Pove\xc4\x8danje \xc5\xa1tevila mitraljezov in uvedba te\xc5\xbeke pehotne oboro\xc5\xbeitve je vplivala na zmanj\xc5\xa1anje \xc5\xa1tevil\xc4\x8dnega stanja polka in pove\xc4\x8danje ognjene mo\xc4\x8di. V ve\xc4\x8dini evropskih armad preidejo s trojne na \xc5\xa1tirikratno formacijo. Isto\xc4\x8dasno se formirajo pionirske enote in enote za zvezo in specialne juri\xc5\xa1ne enote, namenjene za odpiranje prehodov, zavzetje in za\xc4\x8dasno dr\xc5\xbeanje va\xc5\xbenih objektov in postavljanje zased. Pri koncu vojne so polki obi\xc4\x8dajno imeli \xc5\xa1tab, 3 pehotne bataljone po 3 \xc4\x8dete, mitralje\xc5\xa1ki oddelek in \xc4\x8deto lahkih in srednjih minometov._NEWLINE_V prvi svetovni vojni je na primer v avstro-ogrski vojski 17. pe\xc5\xa1polk veljal za slovenskega, saj so ga sestavljali prete\xc5\xbeno slovenski naborniki. Zato je bil slovenski tudi njihov polkovni jezik, \xc4\x8deprav je bila nem\xc5\xa1\xc4\x8dina seveda uradni in poveljevalni jezik v avstrijski armadi. Uporaba razli\xc4\x8dnih polkovnih jezikov je bila posebnost avstrijske armade. 17. pe\xc5\xa1polk se je boril na vzhodni in so\xc5\xa1ki fronti.'